PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA DE CULTURA GITANA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/42134)
  + [Valencià](/va/acuerdo/42365)






Selector de idioma

Leer

* [Español](/es/acuerdo/42762)
* [Valencià](/va/acuerdo/42904)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA DE CULTURA GITANA[Butlletí Oficial Universitat d'Alacant](/ca/Publicacion)
=================================================================================================================================================

Secretaria General

Butlletí Oficial Universitat d'Alacant





PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA DE CULTURA GITANA

Data d'aprovació
:   22/09/2023

Data de publicació
:   25/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/42919)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/42007)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/42824)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA DE CULTURA GITANA&url=https://www.boua.ua.es/va/acuerdo/42113)

**Títol:** PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA DE CULTURA GITANA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 22 de setembre de 2023

PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA DE CULTURA GITANA

1.  Objecte de la convocatòria i procediment de concessió

La Universitat d'Alacant és una institució pública d'educació superior compromesa amb l'avanç cap a una societat plenament inclusiva i lliure de discriminació. Una part essencial del compromís consisteix a establir i impulsar actuacions que fomenten la investigació sobre els contextos d'exclusió de les comunitats per a influir en polítiques més equitatives, com també promoure i potenciar l'accés a la universitat de les persones que es troben amb més barreres i garantir així el principi d'igualtat en l'accés a l'educació.

La Càtedra de Cultura Gitana va nàixer mitjançant un acord de col·laboració entre la Universitat d'Alacant, a través de la Secretaria General i el Vicerectorat de Responsabilitat Social, Inclusió i Igualtat, i la Conselleria d'Igualtat i Polítiques Inclusives de la Generalitat Valenciana, organisme finançador de la càtedra. Entre els objectius de la càtedra destaca impulsar la docència i la investigació sobre la cultura gitana.

La promoció i el suport d'estudis i treballs d'investigació fets en el context universitari sobre el poble gitano, des de qualsevol dimensió o perspectiva, siga cultural, social, política, històrica, entre d'altres, és una estratègia idònia per a visibilitzar la realitat de la comunitat gitana i posar en valor tota la fortalesa i la idiosincràsia com a cultura que té, com també identificar aquells reptes socials que són imprescindibles aconseguir per a eliminar les desigualtats socials per qualsevol causa.

Amb aquesta finalitat, la Càtedra de Cultura Gitana de la Universitat d'Alacant publica aquesta convocatòria de premis, que té com a finalitat impulsar i premiar la realització de treballs de fi de grau (TFG) i treballs de fi de màster (TFM) d'una elevada qualitat acadèmica que tracten estudis relacionats amb la comunitat i la cultura gitanes.

2.  Requisits de les persones beneficiàries

·         Podrà optar als premis qualsevol estudiant que haja desenvolupat i defensat el seu projecte en la Universitat d'Alacant durant el curs 2022/2023 i que estiga relacionat amb temàtiques del poble gitano.

·         Els TFG i els TFM hauran d'haver aconseguit, en la defensa, una nota mínima de 9 (nou).

·         Els TFG i els TFM es presentaran de manera telemàtica a través del tràmit d'Instància genèrica disponible en l'aplicació d'UACloud.

3.  Nombre i dotació de les beques

Es concedirà un nombre màxim de 4 premis, premi a un Treball de Fi de Grau i accèssit, dotats de 500 i 400 euros respectivament, i premi a un Treball de Fi de Màster i accèssit dotats de 600 i 500 euros respectivament, de manera que l'assignació serà distrubuïda fins a un màxim de 2.000 euros.

Els premis podran ser declarats deserts si cap dels treballs presentats reuneix suficients requisits per a merèixer-ne la concessió. La puntuació mínima requerida per a la concessió del premi és d'un 7 (sent 10 la màxima puntuació que pot obtenir-se).

El lliurament del premi es podrà fer en un acte públic a la Universitat d'Alacant que s'anunciarà amb suficient antelació.

4.  Termini i procediment de presentació de sol·licituds

4.1 Termini de presentació

El termini per a la presentació dels treballs s'obrirà a partir de l'endemà de la publicació en el BOUA  i fins al 12 d'octubre de 2023 a les 23.59 h.

4.2  Procediment de presentació

La documentació es presentarà de manera telemàtica a través del tràmit d'Instància genèrica disponible en l'aplicació d'UACloud.

En el camp EXPOSA caldrà indicar:

-        PREMIS TREBALLS DE FI DE GRAU I TREBALLS DE FI DE MÀSTER DE LA CÀTEDRA DE CULTURA GITANA 2023.

-        Si es tracta d'un TFG o un TFM.

En el camp SOL·LICITA caldrà indicar: dirigit al Vicerectorat d'Igualtat, Inclusió i Responsabilitat Social.

En el camp DOCUMENTS ADJUNTS es pujarà el següent document en format PDF:

·         Treball de Fi de Grau o Treball de Fi de Màster sense que hi conste l'autoria ni la tutorització.

La grandària màxima admissible del document és de 15 Mb.

5.      Criteris d'adjudicació

Les sol·licituds seran avaluades per part del jurat a partir de l'anàlisi i la discussió de la documentació rebuda per a cadascuna de les candidatures.

Seran considerats els aspectes següents:

- La rellevància i l'originalitat del tema estudiat relacionat amb la història, la cultura i la realitat social del poble gitano es valorarà amb un 50%.

- El plantejament i el disseny del treball, amb perspectiva de gènere, que pose en valor la cultura gitana i que aborde els reptes necessaris per a l'eliminació de les desigualtats socials es valorarà amb un 50%.

6.  Òrgan gestor i Comissió de Valoració

6.1  Òrgan gestor

L'òrgan gestor de la convocatòria, el Vicerectorat d'Igualtat, Inclusió i Responsabilitat Social, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

El contacte de l'òrgan gestor serà [le.veupve@pt.rf](mailto:ek.wawyto@du.im).

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, se li tindrà per desistit de la petició, amb la resolució prèvia que haurà de ser dictada en els termes previstos legalment.

6.2  Comissió de Valoració

La Comissió de Valoració realitzarà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la següent composició:

Presidència

Eva Espinar Ruiz, vicerectora d'Igualtat, Inclusió i de Responsabilitat Social o persona en qui delegue.

Secretari

Roberto Mohedano Menéndez, director del Secretariat de Responsabilitat Social o persona en qui delegue.

Vocals

Clarisa Ramos Feijóo, directora de la Càtedra de Cultura Gitana o persona en qui delegue.

Carmen Vives Cases, directora del Secretariat d'Igualtat o persona en qui delegue.

Irene Bajo, directora de la Càtedra de Responsabilitat Social o persona en qui delegue.

7.  Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://web.ua.es/va/catedra-cultura-gitana/>, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del 25 d'octubre. A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que consideren pertinents davant l'òrgan gestor.

Una vegada transcorregut aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que procedisca.

8.  Marc legal i pressupostari

La convocatòria d'ajuda, amb referència 2023CT0162, que serveix de base reguladora es troba recollida en la línia de subvenció 2022LS0114 de l'edició 2022 del Pla Estratègic de Subvencions de la Universitat d'Alacant.

La subvenció assignada s'ajustarà a allò que disposa la Llei 38/2003 i en el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació de les ajudes d'un màxim de 2.000 euros serà sufragada amb càrrec al capítol IV que es troba consignat en l'orgànica 75293L8240 del Departament de Treball Social i Serveis Socials de la Universitat d'Alacant. L'execució d'aquesta dotació està supeditada a la disponibilitat de liquiditat de la UA. S'hi aplicaran les disposicions fiscals vigents.

9.  Obligació i justificació de la persona beneficiària

Les obligacions de les persones beneficiàries d'aquesta convocatòria són:

·         Obligació de presentar fitxer de tercers, juntament amb una fotocòpia del DNI.

·         La presentació es realitzarà després de la notificació del premi.

La justificació serà prèvia a la concessió mitjançant la comprovació dels requisits per a la concessió.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la sol·licitud participació.

En el marc dels tractaments esmentats, les seues dades no podran ser cedides, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua electrònica <https://seuelectronica.ua.es/es/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 22 de setembre de 2023

La rectora,

P.D. de signatura, el director de Relacions i Projectes Institucionals

(Resolució de 4 de gener de 2021)

Juan Llopis Taverner





[Carretera Sant Vicent del Raspeig s/n  
03646 Sant Vicent del Raspeig - Alacant  
 Tel. 47 596 9248 - Fax 29 331 6808](https://www.google.es/maps/@17.537474,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12085&trk=tyah&trkInfo=tarId%9L7074873777277%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)